**Градско веће, на основу члана 24. став 2. Правилника о одобравању и финансирању програма којима се остварује општи интерес у области спорта на територији града Крагујевца (''Службени лист града Крагујевца'' број 33/20 и 31/22) дана 30. јануара 2026. године, упућује**

**Јавно обавештење**

**за подношење предлога годишњих програма у области спорта за 2027. годину**

**I Обавештавају се спортске организације, спортска друштва, удружења, грански и градски спортски савези на територији града Крагујевца да предлоге годишњих програма у области спорта за 2027. годину доставе Спортском савезу Крагујевца, најкасније до 20. маја 2026. године.“**

**Јавно обавештење се упућује за финансирање годишњих програма у области спорта за 2027. годину за следеће програмске активности:**

1. **подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом;**
2. **изградња, одржавање и опремање спортских објеката на територији јединице локалне самоуправе, а посебно јавних спортских терена у стамбеним насељима или у њиховој близини и школских спортских објеката, и набавка спортске опреме и реквизита;**
3. **организација спортских такмичења од посебног значаја за јединицу локалне самоуправе;**
4. **учешће спортских организација са територије јединице локалне самоуправе у домаћим и европским клупским такмичењима;**
5. **физичко васпитање деце предшколског узраста и школски спорт (унапређење физичког вежбања, рад школских спортских секција и друштава, општинска, градска и међуопштинска школска спортска такмичења и др.);**
6. **делатност организација у области спорта са седиштем на територији јединице локалне самоуправе које су од посебног значаја за јединицу локалне самоуправе;**
7. **стипендирање за спортско усавршавање категорисаних спортиста, посебно перспективних спортиста;**
8. **едукација, информисање и саветовање грађана, спортиста и осталих учесника у систему спорта о питањима битним за одговарајуће бављење спортским активностима и делатностима;**
9. **периодична тестирања, сакупљање, анализа и дистрибуција релевантних информација за адекватно задовољавање потреба грађана у области спорта на територији јединице локалне самоуправе, истраживачко-развојни пројекти и издавање спортских публикација;**
10. **унапређивање стручног рада учесника у систему спорта са територије јединице локалне самоуправе и подстицање запошљавања висококвалификованих спортских стручњака и врхунских спортиста;**
11. **награде и признања за постигнуте спортске резултате и допринос развоју спорта.**

**II Средства за финансирање годишњих програма**

**Средства за финансирање годишњих програма у области спорта биће планирана Одлуком о буџету града Крагујевца за 2027. годину.**

**III Пријаве по Јавном обавештењу могу поднети спортске организације, спортска друштва, удружења, грански и градски спортски савези на територији града Крагујевца.**

**Пријаве по Јавном обавештењу подносе се на посебним обрасцима - ПРЕДЛОГ ГОДИШЊЕГ ПРОГРАМА КОЈИМ СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У 2027. ГОДИНИ – Образац 1, ПРЕДЛОГ ГОДИШЊЕГ ПРОГРАМА КОЈИМ СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ ИЗГРАДЊУ, ОПРЕМАЊЕ И ОДРЖАВАЊЕ СПОРТСКИХ ОБЈЕКАТА У 2027. ГОДИНИ-Образац 2, ПРЕДЛОГ ГОДИШЊЕГ ПРОГРАМА КОЈИМ СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У 2027. ГОДИНИ КРОЗ ДАВАЊЕ СТИПЕНДИЈА И НОВЧАНИХ НАГРАДА У 2027. ГОДИНИ -Образац 3, који су саставни део документације, а који се заједно са овим обавештењем објављују на званичној интернет страници Града.**

**Обавезна документација која се доставља уз предлог годишњег програма је :**

1. **Пропратно писмо;**
2. **Копија решења о регистрацији организације/удружења;**
3. **Три примерка обрасца предлога програма;**
4. **Це-де/флеш са предлогом програма;**
5. **Фотокопија депо картона (уколико је отворен рачун код надлежне Управе за трезор);**
6. **Одлуке о суфинансирању програма или потврда намере о суфинансирању програма;**
7. **Фотокопија статута;**
8. **Фотокопија годишњег (завршног) извештаја и завршног рачуна за претходну годину и финансијског плана за текућу годину;**
9. **Писмо о намерама од издавача или медијских кућа уколико је програмом предвиђено бесплатно штампање или објављивање одређених промотивних материјала;**
10. **Изјава да не постоје препреке из члана 118. став 5. и члана 133. став 5. Закона о спорту;**
11. **Одлука надлежног органа носиоца програма о утврђивању предлога програма;**
12. **Календар такмичења надлежног спортског савеза за програм организације спортског такмичења од значаја за град Крагујевац;**
13. **Изјава о партнерству попуњена и потписана од стране свих партнера у програму;**
14. **Фотокопија решења о додели ПИБ-а (ако ПИБ није садржан у решењу о регистрацији);**
15. **Одлука Спортског савеза Крагујевца о утврђивању предлога годишњих програма ( не доставља се са осталом документацијом већ уколико Спортски савез Крагујевца утврди предлог програма, он га „закачи“ на коверат);**
16. **Потврда надлежног националног гранског спортског савеза о чланству спортске организације;**
17. **Решење да је спортска организација уписана у Националну евиденцију у складу са Законом;**
18. **Решење спортског инспектора да спортска организација, у складу са Законом, испуњава прописане услове за обављање спортских активности и делатности;**
19. **Потврда Прекршајног суда у Крагујевцу да спортска организација није у последње две године правоснажном одлуком кажњена за прекршај у вези са својим финансијским пословањем, коришћењем имовине, раду са децом и спречавањем негативних појава у спорту и да није под привременом забраном обављања делатности;**
20. **Потврда Привредног суда у Крагујевцу да спортска организација није у последње две године правоснажном одлуком кажњена за привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту и да није под привременом забраном обављања делатности.**

**Други прилози који могу да се доставе ( уколико их организације поседују) су:**

**а) анализе, студије;**

**б) прегледи података.**

**Критеријуми за процену и вредновање предлога годишњих програма у области спорта утврђени су Правилником о одобравању и финансирању програма којима се остварује општи интерес у области спорта на територији града Крагујевца, (''Службени лист града Крагујевца'' број 33/20 и 31/22).**

**Пријава са прописаном документацијом мора бити достављена у једној затвореној коверти, а предаје се непосредно или препоручено поштом, са назнаком:**

**- Комисија за оцену годишњих и посебних програма организација/удружења у области спорта за финансирање/суфинансирање средствима из буџета града Крагујевца за 2027. годину-**

**- Пријава по Јавном обавештењу за подношење предлога годишњих програма у области спорта за 2027. годину “**

**На адресу:**

**Спортски савез Крагујевца**

**Краља Александра I Карађорђевића 56**

**34000 Крагујевац**

**На полеђини коверте обавезно назначити тачан назив подносиоца предлога програма са адресом.**

**Пријаве по овом позиву достављати најкасније до 20. маја 2026. године, односно закључно са даном 20. мајем 2026. године.**

**IV Начин и рокови за доношење и објављивање Решења о додели/расподели средстава за финансирање/суфинансирање годишњих програма организација/удружења средствима из буџета града Крагујевца за 2027. годину и закључивање уговора**

Градско веће, на основу предлога Комисије, доноси Решење о додели/расподели средстава за финансирање/суфинансирање годишњих програма организација/удружења средствима из буџета града Крагујевца за 2027. годину.

Решење Градског већа објављује се на званичној интернет страници града Крагујевца.

Са предлагачем, односно носиоцем изабраног годишњег програма Град ће закључити Уговор о финансирању годишњег програма из области спорта за 2027. годину.

Активности обухваћене одобреним програмом морају се реализовати до краја 2027. године, односно добијена средства морају бити наменски утрошена у складу са Решењем Градског већа и закљученим Уговором, до краја 2027. године; у противном неутрошена средства се враћају у буџет града Крагујевца закључно са даном 31. 12. 2027. године.

Контакт особа за информације и појашњења у вези овог позива је Александра Младеновић – начелник Одељења за сарадњу са цивилним сектором - Градска управа за друштвене делатности - контакт телефон: 034/506 101 и mail адреса [civilnisektor.sport@gmail.com](mailto:civilnisektor.sport@gmail.com).